1η ΟΜΑΔΑ

[ΠΗΓΗ ΕΘΝΟΣ](https://www.ethnos.gr/ellada/141172_o-pio-zestos-dekembrios-ton-teleytaion-160-eton-katagrafike-stin-athina)

Ο πιο ζεστός Δεκέμβριος των τελευταίων 160 ετών καταγράφηκε στην Αθήνα

ΕΛΛΑΔΑ12.01.2021 03:30Newsroom

Το ίδιο ισχύει και για τον Ιανουάριο του 2021, όπως έχει διαμορφωθεί η θερμοκρασία μέχρι σήμερα

Οι**υψηλές** θερμοκρασίες**που επικράτησαν κατά το μήνα Δεκέμβριο 2020**, αλλά και κατά το πρώτο δεκαήμερο του Ιανουαρίου 2021, αποτελούν **ρεκόρ**τουλάχιστον των τελευταίων**160 ετών για την Αθήνα,**σύμφωνα με το ιστορικό αρχείο του **Εθνικού Αστεροσκοπείου Αθηνών (ΕΑΑ) που χρονολογείται από τo 1860.**

Συγκεκριμένα, ο **Δεκέμβριος του 2020 ήταν ο θερμότερος Δεκέμβριος**στη περίοδο αναφοράς ως προς τη μέση ελάχιστη (νυχτερινή) θερμοκρασία (11,7 βαθμοί Κελσίου) και ο δεύτερος θερμότερος ως προς τη μέση θερμοκρασία (13,8 βαθμοί), με πρώτο τον Δεκέμβριο του 1960 (14,1 βαθμοί).

Κατά το πρώτο δεκαήμερο του Ιανουαρίου 2021, η μέση **θερμοκρασία**στο Θησείο ήταν 14,8 βαθμοί Κελσίου, η μέση μέγιστη 18,3 και η μέση ελάχιστη 12,1 βαθμοί. Οι τιμές αυτές είναι οι υψηλότερες που έχουν καταγραφεί ποτέ στην Αθήνα κατά τον τελευταίο τουλάχιστον ενάμιση αιώνα για τη συγκεκριμένη χρονική περίοδο του έτους, ενώ είναι μεγαλύτερες κατά πέντε περίπου βαθμούς από τις αντίστοιχες μέσες κλιματικές τιμές της πιο πρόσφατης περιόδου αναφοράς 1981-2010.

Στις 9/1/2021 η θερμοκρασία στο **Θησείο ξεπέρασε τους 22,2 βαθμούς**, αποτελώντας επίσης ρεκόρ υψηλότερης θερμοκρασίας όλων των εποχών (μαζί με το 2010) για το πρώτο δεκαήμερο του Ιανουαρίου. Θερμοκρασία ρεκόρ ίση με 17 βαθμούς**σημειώθηκε και στην ελάχιστη (νυχτερινή) θερμοκρασία.**

Με δεδομένο ότι επίσης σε παγκόσμιο επίπεδο το 2020**ήταν η πιο θερμή χρονιά**(μαζί σε το 2016) που καταγράφηκε ποτέ στη Γη, τα παραπάνω αποτελούν «καθαρά σημάδια» της κλιματικής αλλαγής τόσο στη χώρα μας όσο και παγκοσμίως, σύμφωνα με τους Έλληνες επιστήμονες, οι οποίοι, μέσω του Εθνικού Δικτύου για την Κλιματική Αλλαγή - CLIMPACT, μελετούν την κλιματική αλλαγή και τις επιπτώσεις της σε σημαντικούς τομείς της οικονομίας της χώρας μας και αναπτύσσουν εργαλεία για έγκαιρη προειδοποίηση των πολιτών από τα «ακραία» καιρικά φαινόμενα που συνοδεύουν την κλιματική αλλαγή.

Ποιες σκέψεις κάνετε διαβάζοντας το προηγούμενο κείμενο για τις αλλαγές του καιρού και της θερμοκρασίας;;

………………………………………………………………………………………………………………………………………………………………………………………………………………………………………………………………………………………………………………………………………………………………………..

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..

Έχετε ακούσει για την κλιματική αλλαγή; Αν ΝΑΙ που; Στις ειδήσεις; Στο σχολείο; Ποια σκέψη σας έρχεται στο νου ακούγοντας τη λέξη Κλιματική Αλλαγή;

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………